ปัญหา: เรื่องเดิม ภายในซอยดังกล่าว บริเวณหน้าร้านขายยา (ไม่ทราบชื่อ) พบมีบุคคลเร่ร่อนมานั่งขอทาน ในช่วงเวลา 07.30 น. เป็นต้นไป เป็นประจำทุกวัน ขอให้เจ้าหน้าเข้ามาตรวจสอบ

อ้างอิงเลขที่รับแจ้ง UA28Z8
เจ้าหน้าที่ตอบกลับ เมื่อวันที่ 20 ก.ค. 67 ฝ่ายพัฒนาชุมชนฯ ลงพื้นที่ตรวจสอบเมื่อวันที่ 20 กรกฎาคม 2567 เวลา 13.30 น.จากการสอบถามบุคคลใกล้เคียงสถานที่รับแจ้ง ทราบว่า หญิงที่ทำการขอทานชื่อ นางเทวี ตรีเหรา ซึ่งสำนักงานเขตยานนาวาเคยให้ความช่วยเหลือทำบัตรประจำตัวประชาชน เพื่อให้ได้รับสิทธิสวัสดิการ พักอาศัยอยู่บ้านเช่าในชุมชนโรงสี กับสามีที่ชราภาพแล้ว ไม่ได้ประกอบอาชีพ นางเทวี อายุ 75 ปี มีอาชีพเก็บขวดพลาสติกขาย โดยฝากบ้านใกล้เคียงขายให้ เนื่องจากเจ็บป่วยเป็นข้อเข่าเสื่อม ประกอบกับอายุมาก บุตรเป็นผู้จ่ายค่าเช่าบ้านให้ นางเทวีกับสามีได้เบี้ยยังชีพผู้สูงอายุเลี้ยงชีพ ซึ่งไม่เพียงพอ จึงได้ออกไปขอทานเป็นบางครั้งเมื่อไม่มีเงิน ทั้งนี้ เจ้าหน้าที่ได้กำชับว่าไม่ให้ทำการขอทานอึก เนื่องจากผิดกฏหมาย และจะได้ให้ความช่วยเหลือเครื่องอุปโภคบริโภครายเดือนผ่านโครงการ bkk food bank ต่อไป

ปัจจุบันผู้ร้องแจ้งว่า ยังคงพบบุคคลเร่ร่อนมานั่งขอทาน บริเวณหน้าร้านขายยาเหมือนเดิม ขอให้เจ้าหน้าที่เข้ามาดำเนินการแก้ไขปัญหาอีกครั้ง
ซอย: พระราม 3 ที่ 64
ถนน: พระราม 3
เขต: ยานนาวา
#1555